কিশোরগঞ্জে আশার আশা জাগানিয়া কর্মসূচি
সুবিধাবঞ্চিত শিশুদের সহায়তা ও স্কুল থেকে ঝরে পড়া রোধে কিশোরগঞ্জ জেলার ৮ হাজার ৪৬৫ জন শিক্ষার্থীকে ‘প্রাথমিক শিক্ষা শক্তিশালীকরণ কর্মসূচির’ আওতায় আনা হয়েছে।







দেশের শীর্ষ স্থানীয় বেসরকারি উন্নয়ন সংস্থা আশার নিজস্ব অর্থায়নে পরিচালিত এ কর্মসূচিতে ১৯টি আশা ব্রাঞ্চের ২৮৫টি শিক্ষা কেন্দ্রের মাধ্যমে এই বিপুল সংখ্যক শিক্ষার্থী এই সুবিধার আওতায় আসলো।




এ কর্মসূচির সফল বাস্তবায়ন এবং সেবিকাগণকে নিয়ে সোমবার কিশোরগঞ্জে অনুষ্ঠিত  আশার ‘শিক্ষা সেবিকা সম্মেলন ও কর্মশালায়’ এ তথ্য উপস্থাপন করা হয়।
শহরের নেহাল পার্ক কমিউনিটি সেন্টার মিলনায়তনে আশা'র জেডিডি (অপারেশন) মো. গিয়াসউদ্দিনের সভাপতিত্বে অনুষ্ঠিত এ অনুষ্ঠানে প্রধান অতিথি হিসাবে উপস্থিত ছিলেন কিশোরগঞ্জের জেলা প্রশাসক মো. সারওয়ার মুর্শেদ চৌধুরী।
বিশেষ অতিথি হিসাবে উপস্থিত ছিলেন জেলা প্রাথমিক শিক্ষা অফিসার সুব্রত কুমার বণিক, উপজেলা শিক্ষা অফিসার মো. এনামুল হক খান, দৈনিক শতাব্দীর কণ্ঠ সম্পাদক আহমেদ উল্লাহ প্রমুখ।
এ সময় অন্যদের মধ্যে আশা'র কেন্দ্রীয় কার্যালয়ের সিনিয়র এডুকেশন অফিসার মো. জসিমউদদীন আহমেদ, আশা'র ময়মনসিংহ ডিভিশনাল ম্যানেজার শ্যামল কুমার ধর, ময়মনসিংহ বিভাগের কো-অর্ডিনেটর  মীর্জা সাইফুল ইসলাম, এডিশনাল ডিভিশনাল ম্যানেজার মো. সাহেদ আলী, কিশোরগঞ্জ ডিস্ট্রিক্ট ম্যানেজার মো. আতাউর রহমানসহ আশা'র বিভিন্ন পদ মর্যাদার কর্মকর্তা ও কর্মচারীবৃন্দ উপস্থিত ছিলেন ।             
এ সম্মেলন ও কর্মশালা থেকে আরও জানানো হয়, আশা পরিচালিত এ প্রাথমিক শিক্ষা শক্তিশালীকরণ কর্মসূচির আওতায় দেশের ৬৪টি জেলায় ১ হাজার ২৫০টি আশা ব্রাঞ্চের ১৮ হাজার ৯৫০টি শিক্ষা কেন্দ্রের মাধ্যমে দরিদ্র পরিবারের ৫ লাখ সুবিধাভোগী  শিক্ষার্থী রয়েছে।

সুবিধাবঞ্চিত শিশুদের সহায়তা ও স্কুল থেকে ঝরে পড়া রোধে কিশোরগঞ্জ জেলার ৮ হাজার ৪৬৫ জন শিক্ষার্থীকে ‘প্রাথমিক শিক্ষা শক্তিশালীকরণ কর্মসূচির’ আওতায় আনা হয়েছে।